ఈసపు
"ఈసపు లేదా ఈసోప్"' గ్రీకు కథారచయిత. ఇతడు క్రీ.పూ. 620-564 మధ్య కాలానికి చెందినవాడు, సాంప్రదాయికంగా ఇతడు బానిసకు పుట్టాడు. తనపేరుతో స్థిరపడ్డ కథలకు ఇతడు పేరు పొందినప్పటికీ, ఈసపు ఉనికి ఇప్పటికీ నిర్దిష్టంగా దొరకటం లేదు మరియు అతడి రచనలుగా చెప్పుతున్నవి ఉనికిలో లేవు కూడా. ఇతడి పేరు మీద కనిపిస్తున్న అనేక కథలు అనేక శతాబ్దాలుగా సేకరించబడినవి మరియు అనేక భాషల్లో కథను చెప్పుకుంటూ పోయే సంప్రదాయంలో ఇవి ఈనాటికీ కొనసాగుతున్నాయి. వీటిలో అనేక కథలలో జంతువులు మానవ లక్షణాలతో మాట్లాడతాయి.
ఈసప్ జీవితానికి సంబంధించి చెల్లాచెదురుగా ఉండే వివరాలు అరిస్టాటిల్, హెరోడోటస్, మరియు ప్లూటార్చ్‌తో సహా పలు ప్రాచీన ఆధారాలలో కనిపిస్తాయి. "ఈసప్ రొమాన్స్" అని పిలుస్తున్న ప్రాచీన సాహిత్య రచన బహుశా అతడి జీవితం గురించిన అత్యంత కాల్పనిక వివరణను అందిస్తోంది. ఈసప్‌ని కొట్టొచ్చినట్లు కనబడే మొరటు బానిసగా సాంప్రదాయిక వివరణను ఇస్తూనే తన తెలివితేటల కారణంగా స్వేచ్ఛ పొంది రాజులకు, నగర రాజ్యాలకు సలహాదారుగా మారిన వైనాన్ని కూడా ఇది తెలుపుతోంది. తదుపరి సాంప్రదాయం (మధ్యయుగాల నాటికి చెందినది) ఈసప్ ఒక నల్లజాతి ఇథియోపియన్‌గా వర్ణించింది. గత 2500 సంవత్సరాలుగా జన ప్రాచుర్య సంస్కృతిలో ఈసప్ గురించిన వివరణలు అనేక కళా రచనలలో పొందుపర్చబడి ఉన్నాయి. ఒక పాత్రగా అతడి రూపం అనేక పుస్తకాలు, చిత్రాలు, నాటకాలు, టెలివిజన్ కార్యక్రమాలలో కనిపిస్తూ వస్తోంది.
"ఈసప్ అనే పేరు విస్తృతంగా ప్రచారమయిన విధంగా గ్రేకో-రోమన్ ప్రాచీనత్వం నుంచి వచ్చింది. అయితే చారిత్రకంగా ఈసప్ అనే వ్యక్తి అసలు ఉన్నాడా అనే వాదనకు ఇది చాలా దూరంగా ఉంటుంది", అని ఒక పండితుడు రాశాడు. అయిదో శతాబ్దం తదుపరి భాగంలో ఈసప్‌ను పోలిన కాల్పనిక వ్యక్తి కనిపించాడు మరియు శామోస్ అతడి నివాస స్థలంగా కనిపిస్తోంది."
అరిస్టాటిల్ తోసహా, మొట్టమొదటి గ్రీకు ఆధారాలు, ఈసపు క్రీ.పూ 620లో నల్ల సముద్ర తీరప్రాంతంలోని థ్రేస్‌లో పుట్టాడని సూచిస్తున్నాయి. ఈ ప్రాంతం తర్వాత మెసెంబ్రియా నగరంగా మారింది. రోమన్ సామ్రాజ్యకాలం నుంచి అనేకమంది తదనంతర రచయితలు (పేడ్రస్‌తో సహా, ఇతడు ఈసపు కథలను లాటిన్‌లోకి అనువదించాడు), ఈసప్ ఫ్రిగియాలో పుట్టాడని చెప్పారు. 3వ శతాబ్ద కవి కల్లిమాచుస్ అతడిని సాడ్రిస్‌కి చెందిన ఈసప్‌గా పిలిచాడు," తదనంతర రచయిత టైర్ ప్రాంతపు మాగ్జిమస్ ఇతడిని "లిడియా సన్యాసి" అని పిలిచాడు
అరిస్టాటిల్ నుంచి హెరోడోటస్ వరకు, ఈసప్ సామోస్ లోని బానిసగా ఉండేవాడని, గ్జాంథుస్ అనే పేరు కల వ్యక్తి ఇతడి మొదటి యజమాని కాగా, లాడ్మోన్ అనే వ్యక్తి మరొక తదుపరి యజమానిగా ఉండేవాడని మనందరికీ తెలుసు, ఇతడికి తప్పక స్వేచ్ఛ లభించి ఉండాలి, ఎందుకంటే అతడు సాల్మన్ అనే సంపన్నుడికి సలహాలిచ్చాడు, మరియు, ఇతడు తన జీవిత చరమాంకాన్ని డెల్ఫినగరంలో ముగించాడని కూడా మనకు తెలుసు. ఈసపు లిడియా రాజు క్రోయెసస్ తరపున డెల్ఫీకి దౌత్య పని మీద వచ్చాడని ప్లూటార్క్ మనకు చెబుతున్నాడు. ఇతడు ఢెల్పియన్ వాసులను అవమానించాడని, ఒక ఆలయంలో దొంగతనం ఆరోపణలపై ఇతడికి మరణశిక్ష విధించబడిందని, ఒక కొండ చరియ నుంచి ఇతడిని విసిరి వేశారని (తర్వాతే డెల్పియన్ వాసులు అంటువ్యాధులు, కరువు బారినపడ్డారు) ప్లూటర్క్ చెప్పాడు. ఈ ప్రాణాంతమైన ఉదంతానికి ముందు ఈసప్ కోరింత్ పెరియాండర్‌‌ను కలిశాడని, ఇక్కడే ప్లూటార్క్ ఇతడికి గ్రీస్ ఏడుగురు సన్యాసులుతో విందుభోజనానికి కూర్చోబెట్టాడని, తన స్నేహితుడు సోలోన్‌ పక్కన కూర్చున్నాడని ఇతడే సార్డిస్‌ని కలిశాడని తెలుస్తోంది. (ఈసప్ తనకుతానుగా ఏడుగురు సన్యాసుల జాబితాలో "చేరడానికి ప్రబల పోటీదారు"గా ఉండేవాడని లీస్లీ కుర్కె సూచించాడు.)
ఈసప్ మరణ తేదీని కాలక్రమణికలో తిరిగి కూర్చడంలో సమస్యలు మరియు ఈసప్ పండితుడి నేతృత్వంలో క్రొయెసెస్ రాజ్యం తేదీ నిర్ధారణలో సమస్యలు (మరియు పెర్రీ ఇండెక్స్) కూర్చినవాడు) బెన్ ఎడ్విన్ పెర్రీ 1965లో చెప్పినట్లుగా "ఈసపు గురించిన ప్రాచీన ప్రకటనలోని ప్రతిదీ క్రోయెసస్ లేదా గ్రీస్ లోని ఏడుగురు తెలివైన వ్యక్తులుగా పిలువబడుతున్న వారితో అతడి సహచర్యంతో కూడుకున్నట్టిది తప్పనిసరిగా సాహిత్య కల్పననే గుర్తించాలి. మరియు పెర్రీ ఇలాగే డెల్ఫీలో ఈసప్ చారిత్రక పురుషుడు మరణించాడనే వాదనను తోసిపుచ్చాడు; అయితే క్రోయెసెసి తరపున ఈసప్ చేపట్టిన దౌత్యపరమైన కర్తవ్యం, పెరియాండెర్‌ని సందర్శించడం అనేవి "ఈసప్ మరణ సంవత్సరంతో సరిపోలుతున్నవని తదనంతర పరిశోధన తేల్చి చెప్పింది." ఈసప్ ఏథెన్స్‌లో ఉండేవాడని పేయిడ్రస్ చెప్పిన కథనం ఇప్పటికీ సమస్యాత్మకంగానే ఉన్నది, పైసిస్ట్రాటోస్, ప్రాంతంలో రాజుకోసం అడగబడిన కప్పలు కథను చెప్పడం అనేది ఈసప్ మరణ తేదీని ఊహించిన దానికి దశాబ్దాల అనంతరం సంభవించింది.
ఈసప్ జనన మరణాలకు సంబంధించిన పురాతన ఆధారాలలో చెల్లాచెదురుగా ఉన్న ఆధారాలను బట్టి చూస్తే, ఇప్పుడు సాధారణంగా పిలువబడుతున్న "ఈసప్ రొమాన్స్" అనే అత్యంత కాల్పనిక జీవిత చరిత్ర ఒకటి లభ్యమవుతోంది (దీన్ని "వీటా" లేదా "ఈసప్ జీవితం" లేదా "ది బుక్ ఆప్ గ్జాంతస్ ది ఫిలాసఫర్ అండ్ ఈసప్ హిస్ స్లేవ్" ), అని కూడా పిలుస్తుంటారు, ఇది "ఇది మన యుగంలోని రెండో శతాబ్దం మధ్యలో కూర్చిన గ్రీకు ప్రజారంజక సాహిత్యం యొక్క అనామక కృషి..."అలెగ్జాండర్ శృంగారం" లాగా, "ఈసప్ శృంగారం" కూడా జనం మెచ్చిన పుస్తకంగా మారింది. ఇది ఎవరికి చెందిన రచనా కాదు, అప్పుడప్పుడు రాస్తూ వచ్చిన రచయిత ఇది తనకు వర్తిస్తుందనే విధంగా స్వేచ్ఛగా దీన్ని సవరిస్తూ వచ్చాడు. ఈ పుస్తకం యొక్క బహుళ, కొన్నిసార్లు వైరుధ్యాలతో కూడిన వెర్షన్లు కూడా ఉనికిలో ఉంటున్నాయి. మొట్టమొదటిగా పరిచయమైన వెర్షన్ "బహుశా క్రీ.శ. 1వ శతాబ్దిలో కూర్చి ఉండవచ్చు", కాని కథ "రాయబడటానికి ముందు శతాబ్దాలుగా విభిన్న రూపాలతో పంపిణీ చేయబడింది";" కొన్ని అంశాలు క్రీ.పూ 4వ శతాబ్దిలో ఈ కథ పుట్టిందని చూపించవచ్చు." పరిశోధకులు "ఈసపు శృంగారం"లో ఏ చారిత్రక లేదా జీవితచరిత్ర పరమైన ప్రామాణికత లేదని చాలా కాలం నుండే తోసిపుచ్చారు. దీనిపై విస్తృత అధ్యయనం 20వ శతాబ్ది చివరి నుండే ప్రారంభమయింది.
"ఈసపు శృంగారం" లో, ఈసపు, సామోస్ దీవిలోని ప్రీజయన్ మూలానికి చెందిన బానిస, ఇతడు అత్యంత అసహ్యకరంగా కనిపించేవాడు. మొదట్లో ఇతడికి వాగ్ధాటి ఉండేది కాదు, కాని ఐసిస్ పూజారిణి పట్ల చూపించిన కరుణ కారణంగా, ఆ దేవత ఇతడి వాక్శక్తిని మాత్రమే కాకుండా తెలివిగా కథలు చెప్పడాన్ని కూడా బహుమతిగా ప్రసాదించింది, వీటిని ఇతడు తన యజమాని గ్జాంతస్‌కు సహాయం చేయడానికి మరియు కలత పెట్టడానికి ప్రత్యామ్నాయరీతిలో ఉపయోగించుకున్నాడు. తన విద్యార్థుల ముందే తత్వవేత్తకు చికాకు కలిగించాడు, చివరకు అతడి భార్యతో కలిసి నిద్రించాడు కూడా. సామోస్ ప్రజలకు ఒక దుశ్శకునాన్ని గురించి వివరించి చెప్పిన తర్వాత ఈసపుకు స్వేచ్ఛ ప్రసాదించారు ఇతడిని సమియన్స్ మరియు రాజు క్రొయెసస్‌కు మధ్య రాయబారిగా పనిచేశాడు. తర్వాత ఇతను బాబిలోన్‌కి చెందిన లికుర్గుస్ మరియు ఈజిప్టుకు చెందిన నెక్టానబో దర్బారులను సందర్శించాడు, ఇతడితో పాటు ఒక సెక్షన్ అహిక్వర్ శృంగారం నుండి భారీగా అప్పు తీసుకుంటూ కనిపించింది. ఈ కథ డెల్ఫీకి ఈసపు ప్రయాణం చేయడంతో ముగిసింది. ఇక్కడ ఇతను అవమానకరమైన కథలు చెబుతూ అక్కడి పౌరులకు ఆగ్రహాన్ని కలిగించాడు, దీంతో ఈసపుకు మరణశిక్ష విధించారు, డెల్పి ప్రజలను శపించిన తర్వాత ఈసపు తనకు తానుగా కొండ చరియనుంచి దూకాడు.
ప్రాచీన ప్రపంచం మొత్తంలో అత్యంత ప్రముఖ కథకుడిగా ఈసపు పేరు గాంచినప్పటికీ, అతడు ఏ కథను రచించలేదు, ప్రాచీన గ్రీకులో జంతువులకు సంబంధించిన తొలి కథ డేగ మరియు నైటింగేల్, ఇది ఈసపు కంటే మూడు శతాబ్దాలకు ముందు జీవించిన హెసోయిడ్ రచనలో కనబడింది.
ఈసపు తన కథలను రాసి ఉండవచ్చు లేదా రాయకపోయి ఉండవచ్చు - కాని అతడు ఈ కథలన్ని రాశాడని, వాటిని క్రోయెసస్ గ్రంథాలయంలో భద్రపర్చాడని "ఈసపు రొమాన్స్" ప్రకటించింది, హెరొడోటస్ ఈసపుని "కథల రచయిత" అని పిలిచాడు మరియు అరిస్టోఫేన్స్ తాను ఈసపు కథలను చదివినట్లు చెప్పాడు - కాని ఈసప్ రచనలేవీ ఉనికిలో కనపడలేదు. "బహుశా అయిదో శతాబ్దంలో [BCE] ఈసపు కథలుగా పేర్కొన్న రాత పుస్తకం ఉన్నట్లు, ఇది ఒక జీవిత చరిత్ర రూపంలో ఉండేదని పరిశోధకులు ఊహించారు" నిజం కావచ్చు కాకపోవచ్చు, కాని సాంప్రదాయ గ్రీసు కాలం నాటికి ఈసపు మరియు కథలు అతడికి విస్తృత ప్రచారం తీసుకువచ్చాయి. సోఫోక్లెస్ ఒక పద్యంలో యురిపెడెస్‌ని సంబోధిస్తూ ఈసపు కథ నార్త్ అండ్ విండ్ ది సన్‌ని ప్రస్తావించాడు. సోక్రటీస్ జైలులో ఉండగా, కొన్ని కథలను వచనరూపంలోకి మార్చాడు, వీటిలో డయోజెనెస్ లార్టియస్ ఒక చిన్న భాగాన్ని నమోదు చేశాడు. ప్రారంభ రోమన్ నాటకకర్త మరియు కవి ఎన్నియస్ కూడా కనీసం ఒక ఈసపు కథను లాటిన్ పచనంలోకి మార్చాడు, వీటిలో చివరి రెండు పంక్తులు ఇప్పటికీ ఉనికిలో ఉన్నాయి.
ఈ రచనయొక్క భాగం ఈసపు కథలకు సంబంధించినదిగా గుర్తించబడింది. దీన్ని గ్రీకు మరియు లాటిన్ బాషల్లోని పలు రచయితలు అనువదించారు. డెమిట్రియస్ ఆఫ్ ఫాలెరమ్ పది పుస్తకాలతో కూడిన సంకలనాన్ని తీసుకువచ్చాడు, బహుశా ఇది వచనంలో ఉండవచ్చు ("Αισοπείων α" ) వక్తలకోసం ఉపయోగించిన ఈ పుస్తకాలు కనుమరుగయిపోయాయి. తర్వాత స్మృతి పద్య రూపంలో ఒక ఎడిషన్ కనిపించింది, దీన్ని సుడా పేర్కొన్నాడు కాని రచయిత పేరు తెలియదు. ఫేయిడ్రస్, ఒక అగస్టస్ ఫ్రీడ్మన్ క్రీస్తు శకం ఒకటవ శతాబ్దంలో లాటిన్‌లోకి ఈ కథలను అనువదించారు, అదే సమయంలో బాబ్రియస్ ఈ కథలను గ్రీకు ఖోలియంబిక్స్ లోకి మార్చాడు. 3వ శతాబ్ది రచయిత, టిటానియస్ ఈ కథలను వచనంలోకి మార్చాడు కాని ఇప్పుడది కనుమరుగయిపోయింది. ఎవియనుస్ (తేదీ స్పష్టం కాలేదు, బహుశా 4వ శతాబ్ది కావచ్చు) 42 కథలను లాటిన్ స్మృతి గీతాలలోకి అనువదించాడు. 4వ శతాబ్ది వ్యాకరణకర్త డోసిత్యుస్ మేజిస్టర్ కూడా ఒక ఈసపు కథల సంకలనాన్ని రూపొందించాడు, ఇప్పుడు ఇది కూడా కనుమరుగైంది.
ఈసపు కథలు ఇతర సంస్కృతుల నుంచి కూడా విషయాన్ని చేర్చుకుంటూ, తరువాతి శతాబ్దాల పొడవునా సవరించబడుతూ, అనువదించబడుతూ వచ్చాయి. కాబట్టి నేడు మనందరికీ తెలుస్తున్న కథల అంశం ఈసపు ఒరిజనల్‌గా చెప్పిన కథలకు పెద్దగా సంబంధంలో లేదు. 20వ శతాబ్ది ముగింపులో ఉన్నట్లుండి పరిశోధనాసక్తి ప్రారంభమవడంతో, చారిత్రకుడైన ఈసపుతో సన్నిహితంగా అనుసందించిన తొలి పూర్వ కథల స్వభావం మరియు విషయాన్ని నిర్దేశించి బయటకు తెచ్చే ప్రయత్నాలు జరిగాయి.
అనామక రచయిత రాసిన "ఈసప్ రొమాన్స్" (సాధారణంగా దీన్ని1వ లేదా 2వ శతాబ్ది CE కి చెందినదిగా భావిస్తున్నారు; పైన చూడండి) ఇది ఈసప్ రూపం గురించి వైవిధ్యపూరితమైన వివరణతో మొదలవుతుంది. అతడు జుగుప్స కలిగించే రూపం కలిగి ఉంటాడని, కుండలాంటి బొజ్జతో, వికారమైన తలతో, అతుక్కుపోయిన ముక్కుతో, మరుగుజ్జుతనంతో, దొడ్డి కాళ్లతో, కురచ చేతితో, మెల్లకంటితో, మూసుకుపోయిన పెదవులతో, ఏకమొత్తంగా రాక్షసాకారంతో ఉంటాడని ఇది వర్ణించింది, " లేదా మరొక అనువాదం దీన్ని ఇలా వర్ణించింది, "ప్రోమోథియస్ సగం నిద్రలో ఉన్నప్పుడు తప్పుగా సృష్చించిన రూపం." ఈసపు రూపాన్ని ప్రస్తావించిన తొలి పాఠం 4వ శతాబ్దికి చెందిన హిమెరియస్ అనే సుపరిచిత రచయిత అందించాడు, ఈసపు "తన ప్రతిభ కారణంగా కాకుండా అతడి రూపం మరియు స్వరంలోని శబ్దం కారణంగా ఇతరులను నవ్విస్తుంటాడని ఇతడు పేర్కొన్నాడు." ఈ రెండు మూలాలనుంచి వచ్చిన సాక్ష్యం ద్వంద్వపూరితంగా ఉంది. ఎందుకంటే ఈసప్ కాలానికి 800 సంవత్సరాల తర్వాత హిమెరియస్ నివసించాడు, ఈసప్ రూపం గురించిన అతడి చిత్రణ "ది ఈసప్ రొమాన్స్" నుంచి తీసుకుని ఉండవచ్చు. ఇది తప్పనిసరిగా కల్పనే. అయితే సత్యంమీద ఆధారపడి లేదా ఆధారపడకుండానే ఒక కోణంలో వికారరూపానికి సంబంధించినంతవరకు ఈసప్ వికారరూపం పాపులర్ ఊహల నుండి తీసుకున్నది. ఈసపుపై ఈ "శారీరకపరమైన సాంప్రదాయం" ఎందుకు, ఎప్పుడు మొదలయిందోనని పండితులు పరిశోధన మొదలెట్టారు.
పురాతన ఆధారాలు ఈసపు గురించిన రెండు ప్రముఖ రూపాలను సూచిస్తున్నాయి, ఒకటి అరిస్టోడెమస్ మరియు లిసిప్పస్ ఇవి గ్రీకులోని ఏడుగురు సాధువులుల ముందు ఇతడిని గౌరవస్థానంలో ఉంచాయి, మరియు ఫిలోస్ట్టాటస్, తన కథలలోని జంతువులతో కలిసి ఉంటున్న ఈసపును వర్ణించాడు. దురదృష్టవశాత్తూ, ఈ రచనలేవీ ప్రస్తుతం ఉనికిలో లేవు.
మరొకటి, తర్వాత ఎప్పుడో వచ్చిన మరొక సంప్రదాయం ఈసప్‌ని ఇథియోపియా నుంచి వచ్చిన నల్ల ఆప్రికన్‌గా వర్ణించింది. గ్రీకు మాట్లాడుతున్న ప్రాంతాలలో అలాంటి బానిసల ఉనికిని "వాషింగ్ ది ఇథియోపియన్ వైట్" కథ ద్వారా సూచించబడింది. ఇది స్వయంగా ఈసపుకు కూడా వర్తిస్తుంది. నల్ల బానిసను కొన్న వ్యక్తి ఒకరు ఆ బానిసను పూర్వ యజమాని నిర్లక్ష్యం చేశాడని దాంతో తన నల్లతనాన్ని ఉతికేయడానికి అతడు చాలా కష్టపడ్డాడని ఇది తెలుపుతోంది. అయితే ఇది వ్యక్తిగత ప్రస్తావనను తీసుకువస్తుందని కథలో ఎక్కడా సూచించబడలేదు. ఈ భావాన్ని మొదటగా ప్రమోట్ చేసినవారు ప్లాన్యుడెస్, ఇతడు 13వ శతాబ్దికి చెందిన బైజాంటైన పండితుడు, "ది ఈసప్ రోమాన్స్" ఆధారంగా ఇతడు ఈసపు జీవిత చరిత్ర రాశాడు. ఈసప్ పేరును బట్టి అతడు ఇథియోపియన్ అయి ఉండవచ్చని సూత్రీకరించాడు. 1687లో వచ్చిన ప్లాన్యుడెస్ రచనకు ఇంగ్లీష్ అనువాదం ఇలా చెబుతోంది, "నల్ల టింక్చర్ రూపంలో ఉండే అతడి సంక్లిష్ట నల్లరంగునుంచి ఇతడు తన పేరు ("ఈసోపుస్‌" ని పెట్టుకుని ఉండవచ్చు ఇది "ఎథియోపస్" )"తో సరిపోలుతుండవచ్చు. కాబోతున్న కొత్త యజమాని నీ మూలమేమిటని అడిగినప్పుడు ఈసపు సమాధానమిచ్చాడు, "నేను నీగ్రోని"; ప్రాన్సిస్ బార్లో గీసిన పలు చిత్రాలు ఈ పాఠ్యాన్ని సూచిస్తున్నాయి దానికనుగుణంగా ఈసపు చిత్రాలు గీయబడ్డాయి. కాని, గెర్ట్ జాన్ వాన్ డిజ్క్ ప్రకారం, ఇథియోపియన్ నుంచి ప్లాన్యుడెస్ తీసుకున్న ఈసపు వ్యుత్పత్తి పద వ్యత్పత్తి శాస్త్రం ప్రకారం తప్పు, " మరియు ఈసప్ ఇథియోపియన్ అని నమ్మటం విలువలేనిది అని ప్లాన్యుడెస్ చెబుతున్నాడని ఫ్రాంక్ స్నౌడెన్ చెప్పాడు.'"
ఈసప్ ఆఫ్రికన్ మూలానికి సంబంధించిన సాంప్రదాయం 19వ శతాబ్ది వరకు తీసుకుపోబడింది. విలియం గోడ్విన్ రచించిన "ఫేబుల్స్ ఏన్షియంట్ అండ్ మోడర్న్" (1805) ముందుమాట చిన్న పిల్లలకు ఈసప్ తన కథలను ముడిపెడుతున్నట్లు చూపుతున్న రాగి ఫలకాన్ని కలిగి ఉంది, ఇందులో ఈసప్ విశిష్ట నీగ్రోయిడ్ రూపాన్ని ఇది చూపిస్తోంది. ఈ సంకలనం "వాషింగ్ ది బ్లాక్‌మోర్ వైట్", కథను కలిగి ఉంది, అయితే దాన్ని నవీకరించి ఇథియోపియన్ ఒక నల్ల కాలి మనిషిగా చూపించింది. 1856లో విలియం మార్టిన్ లీకె "ఈసపు"ని "ఇథియోపు"గా వ్యుత్పత్తి శాస్త్ర సంబంధాన్ని తప్పుగా అంటగట్టడం పునరావృతం చేశాడు. పురాతన డెల్ఫీ (క్రీ.పూ 520 నాటికి చెందిన ప్రాణులు) నుంచి అనేక నాణేలు ఒక నీగ్రో తలను కలిగి ఉన్నాయని ఇతడు సూచించాడు. ఇవి ఈసపును చిత్రించి ఉండవచ్చు, (మరియు ఈ సందర్భంగా) డెల్ఫిలో అతడి ఉరితీత ఘటన ను ఉత్సవంగా జరుపుకోవడానికి ఇలా నాణేలను ముద్రించి ఉండవచ్చని సూచించాడు. అయితే ఈ తల డెల్ఫీ సంస్థాపకుడు డెల్ఫోస్ తల అయి ఉండవచ్చని థియోడర్ పాన్పోకా సూత్రీకరించాడు, దీన్నే తదుపరి చరిత్రకారులు విస్తృతంగా పునరావృతం చేశారు.
ఈసపు ఒక ఇథియోపియన్ అనే భావం కథలలోని ఒంటెలు, ఏనుగులు, కోతుల ఉనికి ద్వారా మరింతగా ప్రోత్సహించబడింది, అయితే ఈ ఆఫ్రికన్ జంతువులు ఇథియోపియా కంటే ఈజిప్టు మరియు లిబియా నుంచి వచ్చి ఉండవచ్చు, ఆఫ్రికా జంతువులను ప్రదర్శిస్తున్న కథలు ఈసప్ వాస్తవంగా జీవించివున్న కాలానికి చాలా కాలం తర్వాతే ఈసోపిక్ కథలలో ప్రవేశించి ఉంటాయి. అయితే, 1932లో ఆంథ్రోపాలజిస్టు జె. హెచ్ డ్రిబెర్గ్, ఈసప్/ఇథియోప్ సంబంధాన్ని మళ్లీ తీసుకువచ్చాడు. "కొంతమంది అతడు [ఈసపు] ఫిర్జియన్ అని చెబుతున్నారు కాని, సాధారణ పరిశీలనలో ఆతడు ఆఫ్రికన్ అయి ఉంటాడు. ఈసప్ ఆప్రికన్ కాకుంటే, అతడు అక్కడి నుంచి వచ్చి ఉండాలి;" 2002లో రిచ్చర్డ్ ఎ, లోబ్బన్ ఈసోపక్ కథల్లో అనేక ఆప్రికన్ జంతువులును, వస్తువులను గుర్తించి, ఈసపు న్యూబియన్ జానపత కథకుడై ఉండవచ్చనడానికి ఇది సందర్భోచిత సాక్ష్యంగా ఉంటుందని చెప్పాడు.
ఈసపు ఒక నల్ల జాతి వ్యక్తిగా ప్రాచుర్యంలో ఉన్న భావనను తర్వాత ఆఫ్రికన్-అమెరికన్ బానిసలు చెప్పిన ట్రిక్‌స్టర్ బ్రెర్ రాబిట్ కథల మధ్య ఏకరూపత మరింతగా ప్రోత్సహించింది. పీడిత జాతి సాంస్కృతిక కథానాయకుడిగా బానిస ఈసపు సాంప్రదాయిక పాత్ర మరియు ["ఈసపు" ] "జీవితం" అనేవి విజయవంతమైన సుపీరియర్ల మానిప్యులేషన్‌కు కరదీపికగా ఉండిపోయింది.' దీన్ని 1971 టీవీ ప్రొడక్షన్ "ఈసప్ కథలు"  తిరిగి నొక్కి చెప్పింది. దీట్లో బిల్ కాస్బీ ఈసపు పాత్ర పోషించాడు. సజీవ నటన మరియు యానిమేషన్ మిశ్రమం అయిన ఈ సీరియల్‌లో ఇద్దరు నల్ల పిల్లలు ఒక మాంత్రిక గుహలోకి వెళతారు, అక్కడ వాస్తవమైన, అవాస్తవమైన ఆకాంక్షల మధ్య తేడాను చెప్పే కథలను ఈసప్ వారికి చెప్పాడు. అక్కడ అతడు చెప్పిన తాబేలు మరియు ఎలుక కథ ప్రత్యర్థి మితిమీరిన ఆత్మవిశ్వాసాన్ని ఎలా దెబ్బతీయవచ్చో చెబుతుంది.
ఇతర ఖండాల్లో ఈసపు తరచుగా ప్రాంతీయ సంస్కృతి స్థాయిలోకి వెళుతుంటాడు. ఇసాంగో పోర్టోబెల్లో 2010లో తీసిన చిత్రం "ఈసప్స్ ఫేబుల్స్" దక్షిణాఫ్రికా, కేప్ టౌన్‌ లోని ఫుగార్డ్ థియేటర్ లో ప్రదర్శించబడింది. దీంట్లో పై విషయం స్పష్టంగా కనిపిస్తుంది. బ్రిటిష్ నాటక రచయిత పీటర్ టెర్సన్ (1983, రాసిన కథ ఆధారంగా చేసుకుని దీన్ని డైరెక్టర్ మార్క్ డోర్న్ ఫోర్డ్-మే ఆఫ్రికన్ దేశీయ సంగీత వాయిద్యాన్ని, నాట్యాన్ని, బహిరంగ సభలుగా మార్చివేశాడు. ఈసపు గ్రీకుగా చిత్రించబడినప్పటికీ, పొట్టి గ్రీకు ట్యూనిక్‌ని ధరించినప్పటికీ, మొత్తం నల్లవారు తీసిన ఈ ప్రొడక్షన్ ఈ కథను ఇటీవలి దక్షిణాఫ్రికా చరిత్ర నేపథ్యంలో కాన్సెప్టువలైజ్ చేశారు. పూర్వ బానిస, తాను స్వయంగా స్వేచ్ఛను పొందేక్రమంలో ప్రయాణించినట్లుగా స్వేచ్ఛ బాధ్యతతో వస్తుందని దీంట్లో మనకు చెబుతారు, అతడి కథలలో జంతు పాత్రలు కూడా ఈ క్రమంలోనే భాగమయ్యాయి'. ఇందుకు సంబంధించి బ్రెయిన్ సెవార్డ్ "ఈసప్ ఫేబ్యులస్ ఫేబుల్స్"  (2009) ని పోల్చి చూడవచ్చుస, దీన్ని మొదట సింగపూర్‌లో వివిధ జాతుల నటులతో ప్రదర్సించారు. దీని చైనీస్ నాటక రూపంలో ప్రామాణిక సంగీతాన్ని విలీనం చేశారు.
జపాన్‌లో 17వ శతాబ్దిలో ఆసియన్ ప్రాంతీయ సంస్కృతికి చెందిన ఉదాహరణలు ఉన్నాయి. అక్కడ పోర్చుగీస్ మిషనరీలు ("ఈసోపో నో పేబులాస్", 1593) కథలను అనువదిచి పరిచయం చేశారు, దీంట్లో ఈసపు జీవిత చరిత్ర కూడా భాగమైంది. దీన్ని తర్వాత జపాన్ ప్రచురణ కర్తలు తీసుకున్నారు. దీనికి "ఇసోపో మోనోగాటరి" పేరుతో పలు ప్రచురణలు జరిగాయి. జపాన్ నుంచి యూరోపియన్లను బహిష్కరించి క్రిస్టియానిటీని నిషేధించినప్పటికీ, ఈ పాఠం మనగలిగింది, ఎందుకంటే ఈసపు జపాన్ దేశీయ సంస్కృతిలోకి మిళితం చేయబడ్డాడు అలాగే జపాన్ దుస్తులను ధరించి కొయ్యబొమ్మలలో చిత్రించబడ్డాడు కూడా.
ఈసపు చిత్రణ, కళా, ప్రజాదరణ పొందిన సంస్కృతులలో ప్రాచీన గ్రీస్ కాలంలో మొదలై ఇప్పటి వరకూ కొనసాగుతోంది. తొలుత చేసిన చిత్రణల్లో, ఈసపు మురికిగా ఉండే బానిసగా మనకు కనిపిస్తాడు. ఈసపు గురించి తరుచూ వినిపించే కథల్లో బానిసలయిన ఈసఫ్, రోడోపిస్ ప్రేమ కథ ఒకటి. ఈసపును నల్లజాతి ఆఫ్రికన్‌గా వర్ణించే ఈ సాంప్రదాయం, 17వ శతాబ్దం నుండి, ఇటీవల టెలివిజన్‌లో నల్లజాతి విదూషకుడిగా చిత్రించడం వరకూ అనేక విధాలుగా కొనసాగుతూ వస్తోంది. వర్ణనల ఆధారంగా కొన్ని ఉమ్మడి అంశాలను వెలికి తీయడం, లేదా లేదా మొత్తంగా వాటన్నింటినీ పక్కకు నెట్టడం ( "దిబుల్ వింకిల్ షో"లో ఈసపును చిత్రించిన మాదిరిగా). 20వ శతాబ్ధపు తొలి నాళ్ళలో, నాటకాలలో సాధారణంగా ఈసపును బానిసగా చూపించాయి. అంతేకాని అపరిశుభ్రంగా చూపించలేదు. కాని హాలీవుడ్ సినిమాలు, టెలివిజన్ ప్రదర్శనలు మాత్రం అతనిని అపరిశుభ్రంగా కానీ, బానిసలాగా కానీ చిత్ర్రించాయి.
1843లో పురాతత్వవేత్త ఒట్టో జాన్, క్రీస్తుకు పూర్వం 450 ఏండ్ల నాడు గ్రీక్ రెడ్ ఫిగర్ కప్ పై చిత్రింపబడి, వాటికన్ మ్యూజియమ్స్లో ఉన్న వ్యక్తే ఈసపు అని సూచించాడు. పాల్ జంకర్, "కృశించిన శరీరం, పెద్దతల... దట్టమైన కనుబొమలు, తెరచి ఉన్న నోరు"తో, "తన ఎదురుగా కూర్చొని ఉన్న నక్క బోధనలను వింటూ"న్న వ్యక్తే ఈసపు అని వర్ణించాడు. బిగుతైన అంగీని పలుచని దేహం చుట్టూ బిగించి కట్టుకొని, వణుకుతున్నాడా అన్నట్టుగా కనిపిస్తూ... మురికిగా, పొడవాటి జుట్టు, బట్ట తలతో, చింపిరిగా, పలచటి గడ్డంతో కనపడుతూ, ఆకారం గురించి అంత పట్టింపు లేనట్టుగా కనిపిస్తాడు."
రోమ్‌లోని విల్లా ఆల్బనీలో ఉన్న విరూపం కావింపబడి, హెలెనిస్టిక్ పద్ధతిలో ఉన్న గడ్డపు వ్యక్తే ఈసపు అని కొంతమంది పురాతత్వవేత్తలు అంటారు (ఈ పేజీలో ఉన్న ఫొటోని చూడండి). ఫ్రాంకోయిస్ లిస్సారేగ్ మాత్రం దాన్ని, "అది ఎవరో గుర్తు తెలియని వ్యక్తులకు సంబంధించిన వాస్తవిక చిత్రం అయి ఉండాలి. లేదా హెలెనిస్టిక్ కళకు సంబధించిన వ్యక్తీకరణ చిత్రమయినా అయి ఉండా"లని అంటాడు. మొత్తంగా ఈ వాదనలు, కల్పిత కథలు చెప్పే ఈ వ్యక్తి ముఖ కవళికలను బట్టి అతడు తెలివైన వాడిగా కనపడుతున్నాడని చెబుతున్నాయి. అయితే ఈ ఆధారం అంత బలమైనది కాదనే చెప్పాలి."
తొలి సాహిత్య రచనలలో కూడా ఈసపు కనిపించడం మొదలుపెట్టాడు. క్రీస్తుకు పూర్వం 4వ శతాబ్దంలో ఏథేనియన్ నాటక రచయిత అలెక్సిస్, తన సుఖాంత రచన అయిన "ఈసపు"లో ఈసపును ప్రదర్శించాడు. దానిలోనుండి లభ్యమైన (ఏథేనియస్ 10.432) కొన్ని వాక్యాలలో ఈసపు, సొలోన్‌తో సంభాషిస్తూ, వైన్‌లో నీటిని కలిపే ఏథేనియన్ పద్ధతిని మెచ్చుకొంటాడు. ఆ యుగంలోని సుఖాంత నాటకాలలో ఈసపు ప్రధాన పాత్ర అయి ఉండవచ్చని లెస్లీ కుర్క్ సూచించాడు.
క్రీస్తు పూర్వం మూడవ శతాబ్దంలో పొసిడిప్పస్ ఆఫ్ పెల్లా అనే కవి రాసిన, "ఈసోఫియా" (ఇపుడది లేదు) అనే వర్ణనాత్మక పద్యంలో, ఈసపుతో పాటుగా కనిపించే బానిస, రోడోపిస్ గురించిన ప్రస్తావన తరుచుగా కనిపిస్తుందని ఎథోనియస్ 13.596 అంటాడు. రోడోపిస్‌ని ఈసపు ప్రేమికురాలిగా కొంత కాలం తర్వాత ప్లినీ గుర్తించాడు . అప్పటి నుండి ఈసపుకు సంబంధించిన వర్ణనలలో శృంగార పరమైన వర్ణనలు తరుచుగా కనపడడం మొదలయ్యాయి.
కల్పిత కథలు చెప్పే ఈ వ్యక్తి, 2వ శతాబ్దపు వ్యంగ్య రచయిత అయిన లూసియన్ రాసిన "ఏ ట్రూ స్టోరీ" అనే నవలలో, ఒక ప్రధాన పాత్రగా కనపడతాడు; రచయిత ఆశీర్వదించబడిన దీవులకు వచ్చినపుడు, అక్కడ "ఈసపు ది ఫ్రీజియన్ ఉన్నాడు. రాజాస్థానాలలో వినోదాన్ని కలిగించే వ్యక్తిగా అతను పనిచేస్తూ ఉంటాడు". అని కనుగొన్నాడు.
1476లో హెన్రిచ్ స్టైన్ హోవెల్ ప్రచురించిన సంపుటి మొదలుగా, ఈసపు జీవితాన్ని వర్ణిస్తూ అనేక కథలు చాలా యూరోపియన్ భాషలలోకి అనువాదమయ్యాయి. వీటిలో ఈసపు గూనివానిగా చిత్రీకరించబడ్డాడు. 1687లో "ఈసపు కథలు, అతని జీవితం, ఇంగ్లీషు, ఫ్రెంచి, లాటిన్ భాషలలో" , ప్రచురింపబడింది: వీటిలో ఫ్రాన్సిస్ బర్లో చిత్రించిన 28 చిత్రాలలో అతడు పొట్టిగా, గూనితో కనిపిస్తాడు. అతని ముఖ వర్ణన అతని మాటలలోనే వర్ణింపబడింది. (p  "నేను నీగ్రోను" (ఈ పేజీలోని బొమ్మలను చూడండి).
ఈసపు చిత్రపటాన్ని స్పెయిన్ దేశస్తుడయిన డీగో వెలాజ్‍క్వెజ్ 1639-40లలో చిత్రించాడు. ఇది మ్యూజియో డెల్ ప్రడోలో భద్రపరచబడి ఉంది.. ఈ చిత్ర పటం పాత సాంప్రదాయంలో ఉంది. దీనిలో ఈసపు అందంగా లేకపోయినప్పటీకీ, శారీరక విరూపతలు ఏమీలేవు. ఇదే రకమైన చిత్రణ మినిప్పస్ చిత్రంలో కూడా కనిపిస్తుంది. దీనిలో కూడా బానిస మూలాలతో ఈ వ్యంగ్య తత్వవేత్త కనిపిస్తాడు. ఇదే రకమైన వర్ణనలతో స్పెయిన్ చిత్రకారుడు జుసెపె డే రిబెరా కూడా బొమ్మలు గీసాడు. ఈయన ఈసపువి రెండు బొమ్మలు గీసాడు. ఎల్ ఎస్కోరియల్ గ్యాలరీలో "ఈసపు, కథా రచయిత" అనే పేరుతో ఒక ఒక బొమ్మ ఉంది. దానిలో ఒక రచయిత తన చేతి కర్రతో ఆనుకొని నిలబడి, తన రచనల కాపీలను చేత్తో పట్టుకొని ఉంటాడు. వాటిలో ఒక దానిమీద హీసపో అని రాసి ఉంటుంది. మరొకటి మ్యూజియో డెలో ఉంది, ఇది 1640-50 నాటిది. దీనికి "ఈసప్ ఇన్ బెగ్గర్ రాగ్స్" అని పేరు పెట్టారు. ఇక్కడ అతడు ఒక బల్లమీద తన ఎడమచేతిలో కాగితం ముక్కను పట్టుకుని కుడిచేత్తో రాస్తూ చూపించబడ్డాడు. మొదటిది తన ఆవిటితనం మరియు గూనిని సూచిస్తుండగా, తరువాతి చిత్రం అతిడి దారిద్ర్యాన్ని ఎత్తి చూపుతోంది.
1690లో, ఫ్రెంచ్ నాటకకర్త ఎడ్మె బౌర్‌సాల్ట్ యొక్క "లెస్ ఫేబుల్స్ డెసోప్" (తర్వాత ఇది "ఏసోప్ ఎ లా విల్లె"గా సుపరిచితమైంది) పారిస్‌లో ప్రదర్శించబడింది. దీని సీరియల్ "ఈసప్ ఎ లా కోర్"  (ఈసప్ ఎట్ కోర్ట్), మొదటగా 1701లో ప్రచురించబడింది: హెరోడోటస్ 2.134-5లో దీని డ్రాయింగ్ సూచించబడినదాని ప్రకారం, ఈసప్ గతంలో అదే యజమాని రోడోపిస్ స్వంతమయ్యాడు, మరియు ప్లినీ 36.17 లోని ప్రకటన ప్రకారం, ఈమె ఈసప్ ఉంపుడుకత్తెగా ఉండేదని తెలుస్తోంది. ఈ నాటకం రోడోప్‌ని ఈసప్ భార్యగా పరిచయం చేసింది, ఈసప్ గురించిన తదనంతర ప్రజారంజక చిత్రణలలో ఈ శృంగార చిత్రణ పదే పదే పునరావృతం చేయబడింది.
సర్ జాన్ వాన్బరో యొక్క కామెడీ "ఈసప్" 1697లో లండన్‌లోని డ్రురీ లేన్ లోని థియేటర్ రాయల్‌లో ప్రదర్శించబడింది, తరువాతి ఇరవై సంవత్సరాలలో ఇది తరచుగా ప్రదర్శించబడింది. బౌర్‌సాల్ట్స్ "లెస్ ఫేబుల్స్ డె'ఎసోప్" అనువాదం మరియు స్వీకరణ, వాన్‌బరో నాటకం శారీరకంగా మురికోడుతున్న ఈసప్, రాజు క్రొయెసస్ రాజు ఆధీనంలోని సిజికస్ గవర్నర్ లీర్చుస్ సలహాదారుగా నటించాడు. తన కథలను శృంగార సమస్యలను పరిష్కరించడానికి, రాజకీయ అశాంతిని చల్లబర్చడానికి ఉపయోగించాడు.
1780లో, అనామక రచయిత రాసిన నవల "రోడోపె చరిత్ర మరియు ఆయుధాలు" లండన్‌లో ప్రచురించబడింది. ఈ కథ ఇద్దరు బానిసలు రోడోపె మరియు ఈసపులను ప్రేమికులుగా చూపించింది, ఒకరు మురికి మరొకరు సుందరరూపిణి. దీంతో రోడోపె ఈసపును విడిచిపెట్టి ఈజిప్టు పారోని పెళ్లాడింది. కొన్ని సంపుటాల ఎడిషన్లు ఈసపు మరియు రోడోపెని చిత్రించిన ఏంజెలికా కాఫ్‌మన్ చిత్రకారుడి చిత్రానికి ప్రానెస్కో బార్టోలోజ్జి చేసిన మెరుగులను ప్రదర్సిస్తున్నాయి.
1844లో, తన చిత్రరూప సంభాషణల సీరీస్‌కి గాను పేరుగాంచిన వాల్టర్ సెవేజ్ లాండర్, సంపుటి "ది బుక్ ఆప్ ది బ్యూటీ"లో ఈసప్ మరియు రోడోపె మధ్య జరిగిన ఘర్షణాత్మక సంభాషణనను ప్రచురించాడు. ఈసప్ తనను తాను పొట్టవాడుగా, ఆవిటివాడిగా చిత్రించుకున్నాడు.
మురికి బానిసగా ఈసప్ యొక్క నిత్య చిత్రణను వదిలివేస్తూ, "స్వర్గంలో రాత్రి"  (1946) చిత్రంలో ప్రధాన పాత్రధారి టుర్హన్ బే, ఈసప్‌ని రాజు క్రోయెసస్ సలహాదారు పాత్రలో చూపించాడు, రాజుకోసం నిర్ణయించబడిన వధువులో ఇతడు ప్రేమలో పడ్డాడు. ఈ పర్షియా రాణి పాత్రను మెర్లె ఓబెరాన్ పెంచి పోషించాడు. 1953లో హెలెన్ హాన్ఫ్ తీసిన టెలి ప్లే "ఈసప్ మరియు రొడోపె" కూడా వచ్చింది. లేమాంట్ జాన్సన్‌ ఈసప్ పాత్ర పోషించిన ఈ నాటకాన్ని హాల్‌మార్క్ హాల్ ఆఫ్ ఫేమ్లో ప్రదర్సించారు.
""A raposa e as uvas" " ("నక్క మరియు ద్రాక్షలు"), ఈసప్ జీవితం గురించిన మూడు అంకాల ఈ నాటకంలో బ్రెజిలియన్ నాటకకర్త గ్విల్‌హెర్మ్ ఫిగ్యురెడో ఈసపుగా నటించారు, ఇది 1953లో ప్రచురించబడగా అనేక దేశాలలో దీన్ని ప్రదర్శించారు. దీన్ని "హు లి యు టావో" లేదా 狐狸与葡萄 అనే శీర్షిక కింద 2000 సంవత్సరంలో చైనాలో వీడియోటేప్ రూపంలో ప్రదర్శించారు.
1959 ప్రారంభంలో, "ఈసప్ అండ్ సన్" శీర్షిక పేరుతో యానిమేషన్ కథలు టీవి సీరీస్ "రాకీ మరియు అతడి స్నేహితులు" లోనూ, దాని తదనంతర ప్రచురణ "ది బల్వింకల్ షో" . లోనూ కనిపించాయి. ఈసపును మురికి వ్యక్తిగా చూపించే ధోరణిని ఈ చిత్రాలు వదిలేశాయి. ఈసపు (చార్లెస్ రగుల్స్స్వరాన్ని ఇచ్చాడు) ఒక గ్రీకుపౌరుడు, తన పుత్రుడు జూనియర్ ఈసపుకు వడుగు చేయించడానికి అతడు ఒక కథను గుర్తు చేసుకున్నాడు తర్వాత అతడు దానిని పరమ హాస్య రూపంలో నీతికథగా మలిచాడు. యానిమేషన్ టీవీ సీరీస్‌ "హెర్క్యులస్‌"  లోని (రాబర్ట్ కీషాన్స్వరమిచ్చాడు) "హెర్క్యులస్ అండ్ ది కిడ్స్" ఎపిసోడ్‌లో 1998లో ఈసపు కనిపించాడు, దీంట్లో ఈసపు ఫక్తు హాస్యగాడిగా దర్శనమిచ్చాడు.
(1949) లో ప్రసారం చేయబడిన రిచ్చర్డ్ డర్హామ్‌ తీసిన "స్వాతంత్య లక్ష్యం"లో ఈసపు నల్లవాడిగా చిత్రించబడ్డాడు. కాగా "ఈసోపు చావు," నాటకంలో ఈసపును ఇథియోపియన్‌గా కూడా చిత్రించారు. 1971లో, బిల్ కాస్బీ టీవీ ప్రొడక్షన్ "ఈసపు కథలు"  లో ఈసపుగా నటించాడు.
బ్రిటిష్ నాటకరచయిత పీటర్ టెర్సన్ 1983లో "ఈసపు కథలు" సంగీతరూపకాన్ని తొలిసారిగా నిర్మించాడు. 2010లో, దక్షిణాప్రికా కేప్‌టౌన్‌లోని ఫుగార్డ్ థియేటర్‌లో ఈ సంగీత రూపకం ప్రదర్సించచబడింది. దీంట్లో మ్లెకాహి మోసియా అనే నటుడు ఈసప్ పాత్రను పోషించాడు.
హెలిడోరస్ రాయగా జె.ఆర్ మోర్గాన్ అనువదించిన "ఏన్ ఇథియోపియన్ స్టోరీ" , మరియు లూసియన్ రాయగా, బి,పి రియర్డన్ అనువదించిన "ఎ ట్రూ స్టోరీ" లను కలిగి ఉంది.